กฎกระทรวงยกเว้นค่าธรรมเนียมเพิ่มตามกฎหมายว่าด้วยสิทธิบัตร พ.ศ. 2565
ประกาศวันที่ 2022-04-08

content: กฎกระทรวง ยกเว้นค่าธรรมเนียมเพิ่มตามกฎหมายว่าด้วยสิทธิบัตร พ.ศ. ๒๕๖๕
content: อาศัยอำนาจตามความในมาตรา ๔ วรรคหนึ่ง แห่งพระราชบัญญัติสิทธิบัตร พ.ศ. ๒๕๒๒ รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเว้นค่าธรรมเนียมเพิ่มร้อยละสามสิบของค่าธรรมเนียมรายปี ซึ่งเรียกเก็บสำหรับสิทธิบัตรการประดิษฐ์ตามมาตรา ๔๓ วรรคสาม สิทธิบัตรการออกแบบผลิตภัณฑ์ตามมาตรา ๖๕ และอนุสิทธิบัตรตามมาตรา ๖๕ ทศ ถึงวันที่ ๓๐ กันยายน พ.ศ. ๒๕๖๕
content: ให้ไว้ ณ วันที่ ๒๗ มีนาคม พ.ศ. ๒๕๖๕ จุรินทร์ ลักษณวิศิษฏ์ รัฐมนตรีว่าการกระทรวงพาณิชย์
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องด้วยมีการแพร่ระบาดของโรคติดเชื้อไวรัสโคโรนา ๒๐๑๙ ในประเทศไทย ซึ่งยังคงมีความรุนแรงและส่งผลกระทบต่อการดำเนินชีวิตของประชาชนและภาวะทางเศรษฐกิจโดยรวมของประเทศ ประกอบกับคณะรัฐมนตรีได้มีมติเมื่อวันที่ ๓ สิงหาคม ๒๕๖๔
content: ให้หน่วยงานของรัฐพิจารณางดหรือยกเว้นค่าปรับ เบี้ยปรับ เงินเพิ่ม หรือเงินอื่นใดที่กฎหมายกำหนดให้ต้องชำระเพิ่มเติมในกรณีดำเนินการล่าช้าภายใต้กรอบอำนาจตามกฎหมาย เพื่อเป็นการลดภาระและบรรเทาผลกระทบที่เกิดขึ้นแก่ประชาชนจากการแพร่ระบาดดังกล่าว และโดยที่มาตรา ๔ วรรคหนึ่ง แห่งพระราชบัญญัติสิทธิบัตร พ.ศ.
content: ๒๕๒๒ บัญญัติให้รัฐมนตรีว่าการกระทรวงพาณิชย์มีอำนาจออกกฎกระทรวงยกเว้นค่าธรรมเนียม สมควรยกเว้นค่าธรรมเนียมเพิ่มสำหรับผู้ทรงสิทธิบัตรและผู้ทรงอนุสิทธิบัตรที่ไม่ได้ชำระค่าธรรมเนียมรายปีภายในกำหนดเวลา จึงจำเป็นต้องออกกฎกระทรวงนี้